《满江红 戴耘野高士六十初度寄赠》
明代·钱肃润

聚散无常，忆当日、同行携手。遇知己、探梅寻菊，赋诗饮酒。

风月江山都是主，鱼虾麇鹿呼为友。共陶然、朝夕任逍遥，今何有？

我碌碌，风尘走。君寂寂，书帷守。报初周花甲，中秋时候。

翠色方铺寒府内，紫霞正设同亭右。问素娥十辈驾鸾来，相逢否？

作者简介：明末清初江苏无锡人，字础日。明诸生。幼从学于邹期相，授以静坐法，颇有得。明亡，隐居不出。被笞折胫，自号跛足。有《尚书体要》、《道南正学编》、《十峰草堂集》。卒年八十八。